Un influencer italian urmărit de zeci de mii de oameni în mediul online a vizitat România și a împărtășit o parte din experiența sa cu internauții. Tânărul a ajuns la concluzia că Bucureștiul este mult subestimat de europeni, iar prețurile sunt foarte mici. Astfel, el a realizat un videoclip în care a arătat ce poți cumpăra din țara noastră cu un euro (5 lei).
Stefano Castiello, originar din Italia, este un creator de conținut popular pe platformele Youtube și TikTok. În mediul online, tânărul filmează experiențele pe care le trăiește în călătoriile sale. Recent, a vizitat România și s-a arătat surprins de prețurile mici pe care le-a găsit.
Influencerul italian a vrut să le arate urmăritorilor săi ce poți cumpăra cu un euro dacă vizitezi România. Primul produs pe listă a fost cafeaua. Stefano a fost foarte surprins atunci când a văzut cât de mici sunt prețurile la noi în țară.
„Ce pot să cumpăr cu un euro în România? Ice coffe – 1 euro și biscuiți foarte buni, mari. Au devenit o obsesie pentru mine, dar nu reușesc să îi cumpăr. Două bucăți de mango, un euro. Buni, gata de mâncat.”, așa a început italianul filmulețul de pe TikTok.
Mai apoi, Stefano le-a arătat internauților și alte lucruri pe care le poți cumpăra cu doar un euro în România. Mai exact, el a ales câteva produse de patiserie, dar și o înghețată care i-a plăcut foarte mult. Totodată, italianul a prezentat și banii românești pentru cei care își doresc să vină la noi în țară.
„Totul costă de la 0,40 la 1 euro. Toate dulciurile pe care le-ați văzut costă de la 2 la 5 lei pentru că 5 lei corespund cu un euro. Leii sunt banii care se folosesc în România. Costă puțin și o să îi arăt în videoclip că poate îi probați când veniți în România. Această bancnotă este un euro. 5 litri de apă un euro. O bună înghețată de aici costă un euro. Asta este ce am găsit în România cu un euro.”, a mai spus Stefano.
Influencerul a remarcat că prețurile sunt ajustate la salariile care sunt mult mai mici decât în Italia. Totuși, acest aspect atrage turiștii către țara noastră pentru că aici cheltuie foarte puțini bani și se pot bucura de orașe bogate atât din punct de vedere cultural, cât și culinar.